REPUBLIKA SRBIJA

NARODNA SKUPŠTINA

Odbor za prostorno planiranje,

saobraćaj, infrastrukturu i

telekomunikacije

13 Broj: 06-2/133-14

12. jun 2014. godine

B e o g r a d

Z A P I S N I K

ČETVRTE SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

ODRŽANE 12. JUNA 2014. GODINE

Sednica je počela u 11.00 časova.

 Sednicom je predsedavao Milutin Mrkonjić, predsednik Odbora.

Sednici su prisustvovali članovi Odbora: Konstantin Arsenović, Zoran Bojanić, Branka Bošnjak, Jovica Jevtić, Dragan Jovanović, Zoran Milekić, Mujo Muković, dr Vladimir Orlić, Katarina Rakić, Vučeta Tošković i Goran Ćirić.

Sednici Odbora je prisustvovao zamenik člana Odbora Vladimir Petković (zamenik Milana Kovačevića).

 Sednici nisu prisustvovali članovi Odbora: Jovan Marković, Saša Mirković, Aleksandar Senić, i Suzana Spasojević, niti njihovi zamenici.

 Pored članova Odbora sednici je prisustvovao narodni poslanik Srđan Dragojević n Nenad Milosavljević.

Sednici su prisustvovali iz Ministarstva trgovine, turizma i telekomunikacija: prof. dr Irini Reljin, posebni savetnik ministra za telekomunikacije, Nebojša Vasiljević, pomoćnik ministra, Sektor za elektronske komunikacije, informaciono društvo i poštanski saobraćaj, i Marija Vučinić, načelnik Odeljenja za poštanski saobraćaj i nadzor.

Odbor je jednoglasno usvojio sledeći:

**D n e v n i r e d**

1. Razmatranje Predloga zakona o izmenama i dopunama Zakona o elektronskim komunikacijama u pojedinostima, koji je podnela Vlada;
2. Razmatranje Predloga zakona o izmenama i dopunama Zakona o poštanskim uslugama u pojedinostima, koji je podnela Vlada;
3. Razmatranje predstavki na osnovu predloga Radne grupe Odbora za razmatranje predstavki;
4. R a z n o.

Prva tačka dnevnog reda - **Razmatranje Predloga zakona o izmenama i dopunama Zakona o elektronskim komunikacijama u pojedinostima, koji je podnela Vlada**

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o elektronskim komunikacijama.

I

 Odbor je odlučio da predloži Narodnoj skupštini da **prihvati** sledeće amandmane:

- **na član 6.** koji je podnela narodni poslanik Katarina Rakić;

- **na član 9.** koji je podnela narodni poslanik Katarina Rakić;

- **amandman** **kojim se posle člana 13. dodaje novi član 13a,** koji je podneo narodni poslanik Marjan Rističević.

II

 Odbor je odlučioda predloži Narodnoj skupštini da **odbije** sledeće amandmane:

- **na član 4.** koji su zajedno podneli narodni poslanici Marko Đurišić i prof. dr Janko Veselinović;

- **na član 4.** koji je podneo narodni poslanik mr Dejan Radenković;

- **na član 20.** koji su zajedno podneli narodni poslanici Marko Đurišić i prof. dr Janko Veselinović;

- **na član 22.** koji je podnela narodni poslanik Ivana Dinić;

- **na član 25.** koji su zajedno podneli narodni poslanici Marko Đurišić i prof. dr Janko Veselinović;

- **na član 29.** koji je podneo narodni poslanik mr Dejan Radenković;

- **na član 30.** koji je podnela narodni poslanik Katarina Rakić.

 Za izvestioca Odbora na sednici Narodne skupštine određena je Katarina Rakić, zamenik predsednika Odbora.

Druga tačka dnevnog reda – **Razmatranje Predloga zakona o izmenama i dopunama Zakona o poštanskim uslugama u pojedinostima, koji je podnela Vlada**

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o poštanskim uslugama.

 Odbor je odlučioda predloži Narodnoj skupštini da **odbije** sledeće amandmane:

- **na član 9.** koji je podneo narodni poslanik mr Dejan Radenković;

- **na član 11.** koji je podnela narodni poslanik Katarina Rakić.

Za izvestioca Odbora na sednici Narodne skupštine određena je Katarina Rakić, zamenik predsednika Odbora.

Treća tačka dnevnog reda – **Razmatranje predstavki na osnovu predloga Radne grupe Odbora za razmatranje predstavki**

Predsednik Odbora obavestio je prisutne da se Radna grupa Odbora obrazovana za razmatranje predstavki sastala i razmotrila dve pristigle predstavke, a zatim dao reč izvestiocu Radne grupe Katarini Rakić.

Narodni poslanik Katarina Rakić, je izvestila Odbor o predlozima Radne grupe za postupanje povodom svakog podneska:

 - Predstavka Rajević Ljiljane (broj 07-655/14 od 31.03.2014.godine), u vezi sa zastojem u proceduri uknjiženja dela stana biće prosleđena Ministarstvu građevinarstva, saobraćaja i infrastrukture, a informativno i Republičkom geodetskom zavodu.

- Molba Preduzeća za audio i video komunikacije ,,AV com“ d.o.o (broj 07-1877/14 od 05.06.2014.godine) da Odbor svojim angažovanjem pomogne u rešavanju problema koje imaju sa Telekomom i Ratel om, s obzirom da trpe štetne posledice u poslovanju, biće prosleđena Ministarstvu trgovine, turizma i telekomunikacija.

Odbor je jednoglasno, odlučio da prihvati predloge Radne grupe za postupanje povodom svakog podneska.

Četvrta tačka dnevnog reda – **R a z n o**

 Povodom ove tačke dnevnog reda nije bilo predloga ni diskusije.

Na sednici Odbora vođen je tonski zapis.

Sednica je zaključena u 11.45 časova.

SEKRETAR ODBORA PREDSEDNIK ODBORA

 Biljana Ilić Milutin Mrkonjić